हमारी सरकार देश को विश्व के प्रमुख देशों से भी आगे ले जाने के लिए वचनवद्ध है । अमेरिका को ही ले लीजिये । वह अपने देश से क्षेत्रफल में लगभग चार गुना बड़ा है । लेकिन वहाँ कुल पचास राज्य ही है । हमारी सरकार देश के सभी वर्तमान राज्यों में से कम से कम दो राज्य और बनाने तथा देश में वर्तमान जनपदों की संख्या को दुगुना करने के लिए आवश्यक कदम उठा रही है । एसकेएपी का मानना है कि कोई भी देश उतना ही सशक्त होता है तथा उतना ही तरक्की करता है । जितना अधिक वहाँ नेता होते हैं । अतः जहाँ एक ओर राज्यों व जनपदों कि संख्या बढ़ जाने से राजनीतिक पार्टियाँ अपने स्वजनों को अच्छी देश सेवा का सुअवसर दे सकेंगी वहीं दूसरी ओर देश अमेरिका जैसे देशों से भी आगे हो जायेगा । जोरदार ताली से पहले की सभी आवाजें शांति हो गईं ।